Geležė (Šventoji)

Geležė – upė Jonavos ir Ukmegės rajone; Šventosios dešinysis intakas.

Upės ištakos Paąžuolynės durpyne (Jonavos r.). Teka į šiaurės rytus pro Pageležių raistą, toliau, įtekėjus Riešei, pietryčių kryptimi Veprių link. Ties Veprių dvaru pratekėjusi Veprių ežerą, įteka į Šventąją 21,9 km nuo jos žiočių. Dažnai Geležė žemupyje nuo santakos su panašaus pločio Rieše vadinama jos vardu, o žemupys – Cedronu (biblijinio upelio vardu). Ilgis 9,2 km, baseino plotas 56,2 km².Lietuvos upės (Hidrografija ir nuotėkis): monografija /B.Gailiušis, J.Jablonskis, M.Kovalenkovienė. – Kaunas: Lietuvos energetikos institutas, 2001. - 792 p. ISBN 9986-492-64-5.

Intakai: Riešė, Ūdroklis (kairieji). Prie upės įsikūrę Pageležiai, Ruginiai, Vepriai. Upės aukštupys patenka į Paąžuolynės botaninį-zoologinį draustinį.

Pavadinimas siejamas su žodžiu „geležis“.Zinkevičius, Zigmas. Ukmergės rajono gyvenviečių vardynas: pavadinimų kilmė. - Vilnius, 2011. - 117 p. 

 Šaltiniai 

Kategorija:Jonavos rajono upės
Kategorija:Ukmergės rajono upės